
HOTĂRÂRI ALE CONSILIULUI LOCAL MĂRĂCINENI 
LUNILE MARTIE, APRILIE, MAI 2019 


HOTĂRÂRI LUNA MARTIE 2019 


1. Hotărâre privind actualizarea valorii contractului, 
pentru rest de executat, în conformitate cu modificarile 
salariului minim brut orar şi a contribuţiei asiguratorii de 
muncă stabilite pentru domeniul construcţii prin OUG 
114/2018, pentru obiectivul de investiţie „Modernizare 
prin asfaltare strada Măceşului, comuna Mărăcineni, 
judeţul Argeş). 

2. Hotărâre privind actualizarea valorii contractului, 
pentru rest de executat, în conformitate cu modificările 
salariului minim brut orar şi a contribuţiei asiguratorii de 
muncă stabilite pentru domeniul construcţii prin OUG 
114/2018, pentru obiectivul de investiţie: „Reabilitare 
prin asfaltare strada Industriei, comuna Mărăcineni, 
judeţul Argeş. 

3. Hotărâre privind actualizarea valorii contractului, 
pentru rest de executat, în conformitate cu modificările 
salariului minim brut orar şi a contribuţiei asiguratorii de 
muncă stabilite pentru domeniul construcţii prin OUG 
114/2018, pentru obiectivul de investiţie: „Extindere 
reţea stradală în comuna Mărăcineni, judeţul Argeş”. 

4. Hotărâre privind aprobarea prelungirii termenului 
de execuţie al lucrărilor obiectivului de investiţie: 
„Modernizare prin asfaltare strada Măceşului, comuna 
Mărăcineni, judeţul Argeş. 

5. Hotărâre privind aprobarea actualizării listei 
provizorii a obiectivelor de investiţii pentru anul 2019. 

6. Hotărâre privind aprobarea utilizării excedentului 
anului precedent la secţiunea de dezvoltare, în sumă de 
700 mii lei. 

7. Hotărâre privind introducerea în domeniul public al 
comunei Mărăcineni a spaţiului locativ-apartament, 
situat în bl.N4,sc.A,parter,ap.nr.1,din comuna 
Mărăcineni, sat Mărăcineni, predat prin protocol, de 
către S.C. Apă Canal 2000 S.A., comunei Mărăcineni. 

8. Hotărâre privind aprobarea exercitării dreptului de 
acces al furnizorilor de reţele de comunicaţii electronice, pe 
proprietatea publică a comunei Mărăcineni, judeţul Argeş. 

HOTĂRÂRI LUNA APRILIE 2019 

1. Hotărâre privind aprobarea bugetului local al 
comunei Mărăcineni, judeţul Argeş, pe anul 2019. 

2. Hotărâre privind actualizarea statului de funcţii şi 
organigramei. 

3. Hotărâre privind Actualizarea Programului Anual de 
achiziţii publice pentru anul 2019 al comunei 
Mărăcineni ca urmare a necesităţii de noi investiţii şi 
prestări de servicii. 

4. Hotărâre privind aprobarea indicatorilor tehnico- 
economici, la faza de proiect tehnic pentru realizarea 
investiţiei: „Modernizare clădire în vederea creării unui 
aşezământ cultural, zona Lotaş, sat Argeşelu, comuna 
Mărăcineni, judeţul Argeş. 

5. Hotărâre privind demararea procedurii de atribuire a 
unui contract pentru execuţia lucrărilor privind 


obiectivul de investiţie: „Modernizare clădire în vederea 
creării unui aşezământ cultural, zona Lotaş, sat 
Argeşelu, comuna Mărăcineni, judeţul Argeş”, prin 
cumpărare directă din catalogul SEAP. 

6. Hotărâre privind actualizarea indicatorilor tehnico- 
economici conform O.U.G. nr. 114/2018, la faza Proiect 
Tehnic, pentru anumite obiective de investiţii din 
comuna Mărăcineni, judetul Argeş.” 


7. Hotărâre privind demararea procedurilor de 
achiziţie, în vederea atribuirii prin încredințare directă a 
contractului de servicii realizare studii şi documentaţii 
tehnice pentru obiectivul de investiţie: "Extindere reţea 
de distribuţie gaze naturale, comuna Mărăcineni, 
judeţul Argeş”. 

HOTĂRÂRI LUNA MAI 2019 


1. Hotărâre privind modificarea titulaturii funcţiei de 
conducere a Centrului de zi „Albă ca Zăpada şi cei 60 de 
pitici”, din Şef Centru în Coordonator Centru şi 
actualizarea Organigramei şi Statului de funcţii ale 
Centrului de copii “Albă ca Zăpada şi cei 60 de pitici”, din 
comuna Mărăcineni, judeţul Argeş, începând cu data de 
01.06.2019. 


2. Hotărâre privind aprobarea planului anual de 
formare profesională a funcţionarilor publici şi 
personalului contractual pentru anul 2019. 


3. Hotărâre privind actualizarea valorii contractului, 
nr. 1143/55/07.02.2018 încheiat cu S.C. COMESAD 
DRUMURI S.R.L. pentru realizarea obiectivului de 
investiţie: „Extindere reţea stradală în comuna 
Mărăcineni, judeţul Argeş). 

4. Hotărâre privind reactualizarea valorii contractului, 
nr. 1143/55/07.02.2018 încheiat cu S.C. COMESAD 
DRUMURI S.R.L. pentru realizarea obiectivului de 
investiţie: „Extindere reţea stradală în comuna 
Mărăcineni, judeţul Argeş”, prin suplimentarea şi 
diminuarea cantităților de lucrări, conform Dispoziţiei 
de şantier nr.2/22.04.2019. 


5. Hotărâre privind atribuirea unui contract având ca 
obiect servicii de elaborare Studiu de fezabilitate şi alte 
documentaţii tehnice (tema de proiectare/nota 
conceptuală, studiu geotehnic, elaborare documentaţii 
de avizare/acorduri, susţinerea avizării investiţiei la 
ANRE) pentru realizarea obiectivului de investiţie: 
"Extindere reţea de distribuţie gaze naturale comuna 
Mărăcineni, judeţul Argeş”, prin cumpărare directă 
online din catalogul de servicii publicat în SEAP, 
operatorului economic specializat în domeniu, respectiv 
S.C. OPM NEW EXCLUSIVE GROUP S.R.L., cu o valoare de 
120.000 lei fără TVA, conform ofertă din SEAP ataşată. 

6. Hotărâre privind aprobarea atribuirii unui contract 
privind achiziţionarea unui număr de aproximativ 3528 
bucăţi trandafiri necesari pentru plantarea în spaţiile 
special amenajate pe raza comunei Mărăcineni prin 
cumpărare directă offline, firmei S.C. GESSICA PLANT 
S.R.L., conform ofertă ataşată. 

7. Hotărâre privind aprobarea indicatorilor tehnici 

la faza Studiu de Fezabilitate pentru realizarea 
obiectivului de investiţie: “Modernizare reţea 
stradală şi amenajare scurgere ape pluviale pe 
străzile: Alunului, Florilor, Murului, Crizantemelor, 
Gâărlei, Părului, Argeşelu, Castanului, Zmeurei, 
Lotaş, Gării şi Gropeni, precum şi lucrări de 
canalizare-reţea de colectare şi canalizare a apelor 
pluviale, pe străzile Castanului, Zmeurei, Lotaşi şi 
Gării Gropeni“. 

8. Hotărâre privind aprobarea indicatorilor 
tehnico - economici actualizaţi, conform OUG 
114/2018, la faza Proiect Tehnic-Caiete de Sarcini, 
Detalii de Execuţie şi DTAC pentru realizarea 
obiectivului de investiţie: „Construire cămin 
cultural P+3E în comuna Măracineni, judeţul Argeş, 
sat Mărăcineni, DN73, nr. 469, nr. cad.1723 înscris 
în CF 1723 a comunei Mărăcineni“. 

9. Hotărâre privind aprobarea contractării unei 
finanţări sub formă de grant din Fondul de 
Dezvoltare şi Investiţii în sumă estimativă de 
18.331.135,58 lei cu TVA, pentru realizarea 
proiectului de investiţie: „Modernizare reţea 
stradală şi amenajare scurgere ape pluviale privind 
străzile: Alunului, Florilor, Murului, Crizantemelor, 
Gârlei, Părului, Argeşelu, Castanului, Zmeurei, 
Lotaşi, Gării şi Gropeni din comuna Mărăcineni, 
judeţul Argeş”, denumit în continuare Proiectul, 
făcând parte din domeniul prioritar principal, 
conform art.1 alin. (2) din OUG nr.114/2018. 

10. Hotărâre privind aprobarea Contractarea unei 
finanţări sub formă de grant din Fondul de 
Dezvoltare şi Investiţii în sumă estimativă de 
9.670,52 mii lei cu TVA, pentru realizarea proiectului 
de investiţiei: „CONSTRUIRE CĂMIN CULTURAL 
P+3E, COMUNA MĂRĂCINENI, JUDEŢUL ARGEŞ”, 
denumit în continuare Proiectul, făcând parte din 
domeniul prioritar secundar, conform art.1 alin. (2) 
din OUG nr.114/2018. 

11. Hotărâre privind atribuirea unui contract de 
prestări servicii, prin încredințare directă unei firme 
autorizate ANRE, pentru asigurarea întreţinerii şi 
reparaţiei sistemului de iluminat public al comunei 
Mărăcineni. 

12. Hotărâre privind aprobarea demarării 
procedurilor de achiziţie, în vederea atribuirii prin 


încredințare directă a unui contract/notă de 
comandă servicii expert tehnic - consilier pentru 
realizarea unei expertize tehnice, în soluţionarea 
cauzei dosarului nr.125/129/2019 al Judecătoriei 
Piteşti, privind reclamanta S.C. Electrovâlcea S.R.L., 
în calitate de executant al lucrării: „Reabilitare şi 
amenajare reţea stradală, comuna Mărăcineni, 
judeţul Argeş”. 

13. Hotărâre privind aprobarea demarării 
procedurilor de achiziţie, în vederea atribuirii unui 
contract de lucrări-achiziţionare dotări pentru 
realizarea obiectivului de investiţie: "Modernizare 
clădire în vederea creării unui aşezământ cultural, 
zona Lotaşi, sat Argeşelu, comuna Mărăcineni, 
judeţul Argeş”. 

14. Hotărâre privind Servicii de catering şi 
logistică pentru: „SĂRBĂTOAREA CIREŞELOR”, 
prilejuită de ZIUA COMUNEI MĂRĂCINENI, ediţia a 
VIl-a- 08 iunie 2019. 

15. Hotărâre privind achiziţionare servicii de 
organizare evenimente culturale/spectacol artistic, 
pentru: „SĂRBĂTOAREA CIREŞELOR”, prilejuită de 
ZIUA COMUNEI MĂRĂCINENI ediţia a VIl-a - 08 iunie 
2019, 

16. Hotărâre privind atribuirea unui contract de 
prestări servicii, pentru mentenanţa reţelelor de 
iluminat public din comuna Mărăcineni, judeţul 
Argeş, prin încredințare directă din catalogul 
SEAP/SICAP, operatorului economic S.C. MGM 
UNIC ELECTRO IMPEXS.R.L. 

17. Hotărâre privind desfăşurarea evenimentului 
socio-cultural artistic: „Sărbătoarea cireşelor”- 
prilejuit de organizarea ZILEI COMUNEI 
MĂRĂCINENI ediţia a VII-a, în data de 08 iunie 2019. 

18. Hotărâre privind acordarea unui ajutor de 
urgenţă dnei Petrescu Georgeta. 

19. Hotărâre privind achiziţia de servicii de 
reprezentare juridică în vederea apărării interesului 
comunei Mărăcineni, a Consiliului Local Mărăcineni 
şi a primarului comunei Mărăcineni în interes de 
serviciu, în faţa instanţelor de judecată în cazul 
litigiilor aflate sau care se vor afla pe rolul 
insţantelor, pentru anul2019. 

20. Hotărâre privind aprobarea bugetului de 
venituri şi cheltuieli pe anul 2019 şi a bilanţului pe 
anul 2018, ale S.C. EDILITAR MĂRĂCINENI S.R.L. 


UNIVERSUL COPILĂRIEI 


A fost 
odată o căsuţă fermecată, plină de 
copii zglobii, cu voci cristaline; iar 
căsuţa avea o curte cu tobogane, 
căluşei, balansoare şi mulţi copaci. 
Aceasta este căsuţa noastră spre 
care ne îndreptăm paşii în fiecare zi 
şi unde ne aşteaptă zâmbitoare 
doamnele educatoare. Incă nu aţi 


ghicit? Este Centrul nostru. Aici 
venim zi de zi să învăţăm, să ne 
jucăm, să he bucurăm, să 
sărbătorim, să cântăm, să desenăm, 
să construim, să ascultăm poveşti... 
eunloc plin de magie! 


Ziua copilului este un prilej de a 
sărbători copilăria, de a oferi sprijin 
copiilor, de a inspira comunitatea și 
familia noastră, de a aprecia și iubi 
copiii şi de ce nu de a-i pregăti 
pentru un viitor sănătos, fericit și 
plin de succese. Prin gingășia lor 
copiii sunt uşor de iubit. Nu poți să 
nu-i iubești! 


În această zi am redescoperit 
împreună lumea magică a copilăriei, 
cu tot ce înseamnă ea: jocuri 
interactive, dansuri antrenante, 
muzică veselă, vată pe băț, fotografii 
haioase, baloane colorate şi multe 
surprize dulci! Aceste lucruri nu ar fi 
fost posibile fără sprijinul domnului 


primar Dascălu Nicolae, domnului 
viceprimar, Ardei Nicolae, şefului 
Centrului - doamna Piscanu Angela, 
domnului Bănuţă Cătălin şi 
domnului Olteanu Răzvan. 
Mulţumim pentru această zi 
specială! 


Ca în fieare an, piticii noştri nu au 
ratat acest eveniment. Ei au 
participat cu dansuri care mai de 
care mai ritmate. Aceştia au strălucit 
pe scenă, s-au distrat şi parcă nimic 
altceva nu mai conta. Până la urmă 
aceasta este cheia unei copilării 
fericite! 


Cu drag şi multe emoţii, părinţii şi 
bunicii preşcolarilor de la grupa 
mică, s-au adunat, miercuri, 12 iunie 
2019, în sala de grupă, pentru a 
încheia într-o notă veselă sfârşitul 
primului an la Centru. Coordonaţi de 
doamnele educatoare Manea 
Petruţa şi Fulger lulia Daniela, 
micuţii, plini de emoţii şi costumaţi 
foarte frumos, au prezentat un 
spectacol inedit cu cântece, dans şi 
poezii. La finalul serbării, cei mici au 
fost răsplătiți cu aplauze şi au primit 
diplome. 


Un moment care a stârnit emoţii 
puternice tuturor invitaţilor, a fost 
serbarea "Ştrumfilor". Impreună 
cu doamnele educatoare Voicu 
Laura şi Zanfir lonica, au prezentat 
un program artistic pentru a 
demonstra tot ce au reuşit să 
realizeze împreună într-un an 
ae Aceştia, costumaţi în găze , 
lori şi fluturaşi, au recitat, au 
cântat, iar la sfârşit, au dansat. 


O lacrimă în colţul ochilor, un 
zâmbet larg pe ii Şi un amalgam 
de emoţii în suflet. Aceasta era 
starea pe care deopotrivă, părinţi, 
bunici, educatoare şi întegul colectiv 
al Centrului au încercat-o la 
serbarea de absolvire a grupei mari. 


“Dragi copii, un capitol din cartea 
vieţii voastre - şi ne dorim să credem 
că unul fericit - se încheie aici. Noi 


capitole se deschid în faţa voastră. 
Dorim ca ele să fie frumos colorate, să 
vă bucure sufletul şi să vă facă fericiţi!” 
le-a urat şeful Centrului, doamna 
Angela Piscanu, viitorilor şcolari. 

Comuna Mărăcineni a fost gazda unui eveniment 
internaţional în data de 16.05.2019, prin Asociaţia 
Comunelor, la care au participat atât primari din 
toată ţara, cât şi din Austria. 

Venind în schimb de experienţă, au cunoscut 
comuna Mărăcineni, ca aşezare, organizare şi 
modernizare, servicii comunitare oferite de 
autorităţile locale împreună cu domnul primar Liviu 
Nicolae Dascălu, precum şi instituţii importante de 
pe raza comunei, în vederea unei viitoare 
colaborări. 

Ca activitate deosebită se poate aminti vizita în 
Centrul de Zi “Albă ca Zăpada şi cei 60 de Pitici”, 
unde au fost întâmpinați de copiii Centrului care 
i-au impresionat prin activităţile desfăşurate în 
cadrulunităţii. 


Vizitatorii au fost surprinşi plăcut de modul de 
organizare şi funcţionare al comunei, al Centrului, al 
autorităţii locale, pe care le-au felicitat şi încadrat “în 
servicii de bună practică”, în speranţa unei 
colaborări viitoare şi a unui interesant schimb de 
experienţă. 


Sâmbătă, 25 mai 2019, s-a desfăşurat cea de-a V-a 
ediţie a concursului de pescuit sportiv „Peştisorul 
de Aur“. Evenimentul a avut loc la Heleşteul 
Greculescu din comuna Mărăcineni, sat Argeşelu. 
Competiţia este o iniţiativă a domnului primar 
Nicolae Liviu Dascălu care, împreună cu angajaţii 
primăriei au organizat în ultimii cinci ani această 
întrecere sportivă între cetăţenii din localitate, ca 
prilej de distracţie şi voie bună şi din dorinţa de a fi 
mai aproape de oamenii din comună. Iniţiativa a 
fost salutată de pescari, unii dintre ei profesionişti, 
alţii doar amatori, care la primele ore ale dimineţii 
s-au adunat pe baltă, şi-au pregătit undiţele şi au 
început concursul de pescuit. 

Peste 30 de pescari s-au întrecut timp de câteva 
ore să adune cea mai mare cantitate de peşte. Au 
fost prezenţi şi membri ai familiilor care au devenit 
pentru câteva ore spectatori. 


ediţia 
II 


La final, a fost cântărită cantitatea de peşte pe care 
a reuşit să o prindă fiecare concurent şi s-au stabilit 
câştigătorii. Peştele a fost eliberat din nou în baltă. 
Câştgătorii au fost premiaţi. Primele trei locuri au 
primit diplome, cupe şi câte un tricou din partea 
Direcţiei Judeţene de Sport şi Tineret Argeş iar 
ceilalţi participanţi au primit diplomă de participare. 
Au fost acordate trofee pentru cea mai mare 
captură şi cea mai mică captură. 


CÂŞTIGĂTORII CONCURSULUI DE PESCUIT SPORTIV 
CUPA “PEŞTIŞORUL DE AUR“ - EDIŢIA A V-A 2019 


- BURCEA GABRIEL LOCUL | 
-GHIŢAEUGEN | LOCULII 

- STOICA IONUŢ RAZVAN LOCULIII A 
-BURCEAGABRIEL CEA MAI MARE CAPTURA 


- PETRESCU PETRIŞOR CEA MAI MICĂ CAPTURĂ 

La iniţiativa domnului primar Nicolae Liviu Dascălu, 
în data de 1 iunie 2019, s-a desfăşurat ediţia | a 
concursului culinar “MasterChef Mărăcineni”, în 
zona Heleşteu Greculescu. 


La concurs s-au înscris atât profesionişti, cât şi 
amatori care locuiesc pe raza comunei Mărăcineni 
Şi vor să împărtăşească din pasiunea şi dragostea 
pentru gastronomie şi să pună în valoare arta şi 
tradiţia culinară. 

Programul acestei competiţii a fost dat publicităţii 
şi a cuprins toate datele (cine poate participa, 
condiţiile de desfăşurare, structura competiţiei, 
modul de derulare a acţiunii şi jurizarea - urmată de 
premiere). 

Astfel, s-au înscris şase echipe, fiecare cu o reţetă 
proprie. În urma jurizării, titlul de MasterChef 
Mărăcineni i-a revenit domnului lordan Gigi. 

Produsele finite au fost date spre degustare 
cetăţenilor prezenţi la acţiune. 

Luna august 2019 este deosebită din punct de vedere astrologic pentru că este marcată af două momente de Lună 
Nouă, ceea ce se petrece foarte rar. Este vorba despre Luna Nouă care are loc în Leu la 1 august şi Luna Nouă care are loc 
în Fecioară la 30 august. Beneficiem, astfel, de susţinere pentru a face schimbări în viaţa noastră, pentru a concepe şi 
începe lucruri noi, pentru a ne pune în valoare creativitatea, dar şi spiritul analitic şi practic. În plus, în luna august astrele ne 
binecuvântează cu aspecte dintre cele mai armonioase, de parcă ne-ar încuraja pe toţi la vacanţă, distracţie şi leneveală. 

Periodic, în viaţa fiecăruia dintre noi ceva trebuie să intre într-un con de umbră, pentru ca lumina că cadă pe situaţii, relaţii 
şi evenimente pe care alti | m să le înţelegem corect, în întregime. Adesea, momentul de revelaţie este dureros 
dar întotdez chimbare ; D 


Luna august 2019 se anunţă memorabilă în plan amoros, aşa că se recomandă să profiţi de energia 
Lunii Noi de la 1 august pentru a-ţi stabili intenţii noi legate de relaţiile afective, de exprimarea 
sentimentelor, de recucerirea perechii de viaţă etc. Dacă dai dovadă de un minim de disciplină 
financiară, poţi transforma luna august 2019 într-o perioadă prosperă. Te avantajează şi speculaţiile 
financiare, mai ales în perioada 10-18 august, dar trebuie să eviţi excesele şi tendinţa de a te grozăvi 
în faţa celorlalţi. Stai bine cu moralul şi, cel puţin până în data de 18 august, eşti orientat spre 
distracţie, vacanţă, petrecere, activităţi de hobby şi de divertisment. Puţine sunt lucrurile care ar 
putea să îţi strice cheful, concediul şi pofta de aventură. 


Luna august 2019 nu e neapărat vremea marilor cuceriri, a marilor aventuri sentimentale, deşi, 
upă data de 18, nu sunt excluse visele şi jocurile romantice. Se recomandă să foloseşti energia 
anetelor pentru a-ţi clarifica trăirile, Sp A a face ordine în viaţa ta interioară şi pentru a te 
esprinde de trecut, de melancolia unei vechi iubiri sau a unei relaţii care a lăsat o profundă 
mprentă asupra vieţii tale. Mulţi Tauri ar putea începe să se gândească serios să pornească o 
facere pe cont propriu ori să se reprofileze, aşa că ar fi bine să înceapă să planifice cu grijă paşii de 
urmat. In primele două decade din august 2019 eşti predispus la introspecţie, mai melancolic şi tinzi 
să te izolezi şi să te scufunzi în amintiri. Consolidează bazele pe care îţi construieşti viitorul şi caută să 
transformi un hobby oriuntalent într-o sursă alternativă devenit! 


VvVoDC 


veselia, deschiderea spre perechea de viaţă şi dorinţa de a dezvolta relaţia voastră se retrezesc 
încet şi îţi umplu sufletul de optimism şi încredere în viitor. Mercur, guvernatorul Gemenilor, e şi el 
direct în luna august, astfel încât sunt şanse mari să se clarifice toate neînțelegerile din trecut. 
Veselia, deschiderea spre perechea de viaţă şi dorinţa de a dezvolta relaţia voastră se retrezesc încet 
Şi îţi umplu sufletul de optimism şi încredere în viitor. În august 2019 eşti plin de energie, aşa că se 
recomandă să faci cât mai multă mişcare pentru a echilibra surplusurile. Mergi la sală, la inot, plimbă- 
te, ieşi cu bicicleta! Toate acestea te ajută să scapi de agitaţie, de stres şi de anxietate. Evită să te 
implici în prea multe lucruri în acelaşi timp, iar după 18 august caută să petreci momente de 
solitudine sau să îţi încarci bateriile în sânul familiei. 


Mercur, planeta comunicării, îşi reia mersul direct la 1 august 2019, astfel încât ai posibilitatea să 
clarifici o mulţime de chestiuni mai vechi cu perechea de viaţă. De altfel, începând cu 18 august, casa 
III (comunicarea) se umple treptat de planete, favorizând dialogul, dezbaterea şi schimburile de idei. 
Banii pot rămâne un subiect fierbinte în viaţa de cuplu şi, prin urmare, se recomandă mai puţină 
încăpățânare, mai puţin egoism. 8 august, casa III (comunicarea) se umple treptat de planete, 
favorizând dialogul, dezbaterea şi schimburile de idei. Ai putea să descoperi surse alternative de 
venit ori ai putea să găseşti un loc de muncă mai bănos sau, pur şi simplu, un al doilea loc de muncă, 
pentru a suplimenta ceea ce câştigi deja. Casa II este, de altfel, plină de planete până la 18 august şi 
este recomandat să eviţi statul cu mâinile în sân şi cheltuielile inutile. 


Zodia Leului este plină de planete în luna august 2019, ceea ce sugerează mai multă preocupare 
faţă de propria persoană şi faptul că ai intrat într-o etapă propice mai mult dezvoltării personale şi 
iniţiativelor individuale decât cultivării relaţiilor amoroase. Venus se găseşte chiar în zodia Leului 
până la 21 august şi, pentru că îţi guvernează cariera, ambițiile şi reputaţia socio-profesională, se 
poate spune că eşti perfect capabil să îţi creezi singur oportunităţi pentru a promova, pentru a-ţi 
dezvolta afacerile sau pentru ate afirma. După 11 august 2019, revenirea lui Jupiter la mersul direct, 
în casa Va Leului (distracţiile, activităţile de hobby), îţi redă cheful de viaţă şi optimismul. Pe de altă 
parte, ai putea fi predispus la excese diverse, ceea ce nu e deloc sănătos. Beneficiezi de mult elan, de 
creativitate şi entuziasm. Foloseşte-le constructiv! 

În luna august 2019 eşti rnai interiorizat, mai tăcut, rnai întors spre tine şi spre sufletul tău, aşa că se 
recomandă să fii prudent în tot ceea ce întreprinzi, atât în plan amoros cât şi profesional. Nu s-ar spune 
că se întrevăd cine ştie ce progrese profesionale în luna august 2019. Uranus, planeta care guvernează 
casa VI a Fecioarei (munca şi sănătatea), începe să retrogradeze la 12 august, aşa că ar cam fi vremea să 
reconsideri modul în care îţi desfăşori activitatea, să evaluezi dacă domeniul tău de activitate te 
mulţumeşte, dacă eşti suficient de eficient în ceea ce faci sau dacă ar fi nevoie de o revoluţie. După 18 
august îţi recapeţi energia şi dorinţa de acţiune, te simţi mai întremat, mai revigorat, dar ai putea fi mai 
agitat ori mai nervos. Profită de energia lunii august pentru a-ţi face un serios bilanţ afectiv şi profesional! 


Viaţa socială a Balanţelor este foarte intensă în luna august 2019, iar ieşirile şi petrecerile 
cu prietenii sunt la ordinea zilei. Acest lucru este de foarte bun augur pentru Balanţele care 
sunt în căutarea unei relaţii amoroase, pentru că în felul acesta pot cunoaşte oameni noi, 
interesanţi. Dacă doreşti să progresezi în carieră, să te faci mai uşor remarcat, se recomandă 
îţi recomandă să optezi pentru activităţi de grup şi proiecte comune, să colaborezi cu 
companii mari ori cu multinaționale sau să încerci să te angajezi în cadrul uneia. In august 
2019 stai mult mai bine cu moralul şi cu energia, în special în prima jumătate a lunii. Atenţie 
la o fostă iubire care încearcă să se strecoare din nou în intimitate ta! 


Cariera te solicită mult în luna august 2019, aşa că, dacă eşti celibatar şi în căutarea iubirii, şansele 
de a cunoaşte pe cineva se cam limitează la mediul profesional. Unii Scorpioni îşi fac un ţel din a 
cuceri o persoană influentă ori o persoană realizată socio-profesional. Incepând cu 18 august, este 
recomandat să îţi muţi atenţia spre proiecte de grup şi spre colaborarea cu grupuri profesionale. S- 
ar putea chiar să primeşti oferte interesante, avantajoase, din partea unor prieteni. Scorpionii care 
nu au loc de muncă îşi pot găsi în luna august ceva peste aşteptări. În august 2019 ai tendinţa să te 
supraaglomerezi, să-ţi consumi năvalnic energia în plan profesional. Ai grijă ca vârtejul activităţii 
profesionale şi setea de putere să nu umbrească relaţiile cu apropiații şi cu familia! 


În luna august 2019, Săgetătorii celibatari ar putea fi mai atraşi de persoane din străinătate ori 
aparţinând altor culturi şi pot începe relaţii la distanţă sau au şansa de a cunoaşte pe cineva interesant 
dacă frecventează mediul academic. Mercur, planeta care guvernează casa carierei Săgetătorului, îşi reia 
mersul direct la 1 august, dar prin casa muncii retrogradează Uranus, începând din 12 august. Prin 
urmare, se poate să ai parte de răsturnări de situaţii la locul de muncă, de neînţelegeri cu colegii sau de 
complicaţii legate de anumite documente. După 18 august, se recomandă să îţi rezervi timp pentru 
momente de odihnă, chiar dacă eşti foarte tentat să stai zi şi noapte la birou. Energia astrală a lunii august 
2019 susţine călătoriile şi învăţarea, dar îi susţine şi pe cei care au de dat examene. 


Luna august 2019 este o perioadă perfectă pentru a te ocupa de intimitate, de chestiuni ce ţin de 
încrederea reciprocă în cuplu, de gestionarea resurselor comune, de capacitatea de a relaţiona la un nivel 
mai profund. În această perioadă, cei mai mulţi Capricorni caută relaţii serioase, devin rai dornici de 
interacţiune emoţională, sufletească şi sunt gata să îşi dezvăluie şi latura mai sensibilă, mai pasională. Luna 
Nouă care are loc la 1 august şi Luna Plină de la 15 august activează casele financiare ale Capricornului. Ai 
face bine să foloseşti această energie pentru a-ţi reorganiza bugetul, pentru a cântări oportunitatea de a 
lua un (nou) împrumut sau pentru a-ţi plăti datoriile. tarea de sănătate se îmbunătăţeşte simţitor în cazul 
Cpricornilor cu suferinţe mai vechi, care revin la o viziune mai optimistă despre viaţă. 


Luna august este cea mai bună perioadă din 2019 pentru a începe o relaţie amoroasă cu şanse 
mari pe termen lung, pentru a intra într-o etapă nouă într-o relaţie existentă, pentru a repara ceva în 
viaţa de cuplu şi pentru a restabili comunicarea şi încrederea reciprocă. Mulţi Vărsători pot trăi 
momente speciale de regăsire, de reconectare cu perechea lor. In plan profesional, în august 2019 
obţii mult mai multe avantaje prin colaborări, asocieri ori investiţii comune, decât de unul singur. 
Dacă ai statut de angajat, în a doua jumătate a lunii ai putea încerca să îţi renegociezi anumite 
beneficii. In august 2019 te bucuri de popularitate şi de interacțiuni deosebite, care îţi ridică moralul 
Şi îţi retrezesc optimismul şi sentimentul de apartenenţă la un grup orila o cauză. 


Cariera şi locul de muncă te solicită foarte mult în luna august 2019, astfel încât nu prea ai timp şi 
disponibilitate pentru relaţiile amoroase.După data de 18, lucrurile se pot schimba în bine, iar începând 
cu 21 august simţi chiar nevoia de a petrece mai multe momente intime cu perechea ta. Luna Nouă de 
la 1 august 2019 are loc în casa VI a Peştilor (munca şi sănătatea). Se recomandă să foloseşti această 
energie pentru a stabili țeluri profesionale noi, pentru a căuta sau îmbrăţişa direcţii noi de dezvoltare 
profesională ori de cultivare a competenţelor. Fă-ţi un program nou de lucru sau organizează-ţi altfel 
activitatea, ocupă-te de mărunţişuri, de detalii, de activităţi de rutină! Evită supraîncărcarea la locul de 
muncă, dar şi în viaţa privată! Fă curat în viaţa ta, reorganizează-ţi priorităţile! 

ANUNŢURI 


Oricine doreşte publicarea unui anunţ pentru vânzarea/cumpărarea de case, terenuri, auto, 
agricole, poate suna la numărul de telefon 0248.278.893. 
Anunţurile vor fi publicate gratuit în ziarul „UNIVERSUL LOCAL al comunei Mărăcineni“. 


» HIRU GRIGORE, auditor energetic autorizat 
elaborează cu profesionalism şi la cele mai mici 
preţuri, certificate de performanţă energetică pentru 
case, apartamente şi clădiri. Relaţii la numerele de 
telefon: 0747 563 231 sau 0248 278 706. 


» DERATIZARE, DEZINSECŢIE - telefon: 
0744 860 702. 


» Vând casă cu suprafaţa utilă de 250 m; şi teren 
cu suprafaţa de 2050 m;, cu toate utilităţile în 
comuna Mărăcineni Dn 73, nr. 289 - telefon: 
0724 881 727. 


» Vând teren parcela III, suprafaţă 2430 m;, teren 
arabil - telefon: 0753 355 998, 0745 921 559 - 
GHEORGHE NICULAE. 


» Vând casă şi teren extravilan, comuna 
Mărăcineni, sat Argeşelu nr. 446 A - telefon: 
0764 471 052 - Matei Cristian GHEORGHE. 


» Vând casă Argeşelu - Mărăcineni nr. 103, 
compusă din 3 camere, bucătărie, baie, anexă cu 
2 camere de locuit, cu toate utilităţile. Teren - 1800 
m;, din care 1000 m; livadă. Preţ: 75 000 euro sau 
schimb cu apartament două camere în Piteşti şi 
diferenţă. Informaţii la telefon: 0765 361 074, 
0749 353 259. 


» Vând teren stradal DN73, cu suprafaţa de 7500 
m“, cutoate utilităţile- telefon: 0348419673. 


» Vând teren extravilan, 2500 m;, zona 
balastieră, preţ: 2 euro/m;, negociabil - telefon: 
0743 035 228. 


» Vând teren extravilan cu suprafaţa de 2077 
m;, sat Argeşelu, comuna Mărăcineni - telefon: 
0741 193 685, 0725 945 974. 


» Vând teren extravilan cu suprafaţa de 4700 
m”, zona balastieră Mărăcineni, preţ: 2 euro/m;, 
negociabil. Posibilităţi extindere!-telefon: 
0754553 241. 


» Vând teren cu suprafața de 15000 m, lângă Gara 
Ciumeşti, preţ: 2 euro/m'-telefon: 0753 741 924. 

» PFA NANU DANIELA - evaluator proprietăţi 
imobiliare, atestat ANEVAR - efectuez servicii de 
evaluare pentru proprietăţi imobiliare. Profesionalism, 
rapiditate, calmitate şi corectitudine! Preţuri 
avantajoase ! Telefon: 0742 141 931. 


» Vând teren extravilan în suprafaţă de 2000 
m2, comuna Mărăcineni - Gropeni (zona 
pepenieră). Telefon :0773 818 696. 


» Vând casă, parter + etaj, situată în comuna 
Mărăcineni. Relaţii la numărul de telefon: 0738 266 781. 


» Vând miere naturală la preţ de producător. 
Relaţii la numărul detelefon: 0770 229 491. 


» Vând casă şi 3000 m; teren intravilan, în comuna 
Mărăcineni, sat Argeşelu. Telefon: 0747 753 198. 


» Vând teren extravilan cu suprafaţă de 4600 m;, 
situat în comuna Mărăcineni, punctul Băzdăvan. 
Relaţii la numărul de telefon: 0729 064 839. 


» Vând jante din aliaj R20 cu anvelope de vară noi 
225x40x20, compatibile cu Dacia Duster, Renault 
Megane, Mazda. Prinderea între prezoane 5x114,3. 
Relaţii la numărul de telefon: 0744 860 702. 


MECHROM INDUSTRY 


Mărăcineni 


ANGAJEAZĂ 
cu sau fără experienţă: 
MONTATORI SUBANSAMBLE 


< 


Vino în echipa noastră! 
Trimite un CV la e-mail: cv(Omechrom.com 
Sau la sediul societăţii din: 
Calea Campulung, Nr. 552, 
Comuna Maracineni, Judeţ Argeș 
www.campagnolo.com 


Lu 


Se oferă drepturi salariale 


lunare brute de la 
3000 RON 


Pentru informaţii suplimentare 

MIERCURI 


Aveţi o întrebare (legată de administraţia locală)? 
Aveţi o propunere în legătură cu direcţiile de 
dezvoltare ale comunei? 

Aveţi o reclamaţie? 

Compartimentul de specialitate al Primăriei comunei 
Mărăcineni va răspunde la întrebările dumneavoastră 

(în limita posibilităţilor legale)! 
Aşteptăm sugestiile şi reclamaţiile dumneavoastră la 
adresa de e-mail: 


sau la cutia special amenajată în incinta Primăriei. 


Editura INI 2Ae=A Sferă servicii dle PROIIZCU/NI3 Mile, Inelustrială și ecllitară 
dpărire cărți, pros4, pliante, la cele mal Arnltectură, rezistenţă şi Instalații 
avanite|s2s6prsțuri Indiferent de tiraj! la cele mal aventajoase preţuri! 

La serbarea organizată de către Primăria comunei 
şi Consiliul Local şi coordonată atent de către 
primarul Nicolae Liviu Dascălu, au participat atât 
cetăţenii localităţii, cât şi ai comunelor vecine. 
Bineînţeles că, la invitaţia domnului primarului au 
răspuns şi oficialități ale judeţului şi din străinătate, 
fiind prezenţi, alături de localnicii din Mărăcineni, 
preşedintele Consiliului Judeţean, di Dan Manu, 
subprefectul Judeţului, dl Bughiu Adrian, senatorul 
Şerban Valeca, senatorul Gheorghe Marin, Cristina 
Stocheci, deputatul Radu Vasilcă, deputatul Cătălin 
Rădulescu, Simona Bucura Oprescu, secretarul de 
stat din Ministerul Dezvoltării, dl Tudose Nicolae, 
Marius Pîrvu, director ANPC Argeş, dl Armand 
Chiriloiu director - Direcţia Silvică Argeş, dl Milan 
Anic - P - Serbia Danilo Tanaskovic - Secretary of 
Council, Milan Jacimovic Director of Public Utility 
Company, primarul oraşului Mioveni, dl lon 


Georgescu, dl Tudor Pendiuc, primarul de la 
Mihăieşti, Miceşti, Aninoasa, Budeasa, Rociu, Sadu- 
Sibiu, Săcălăşeni-Maramureş, Negrileşti - Galaţi, etc. 


Manifestarea a avut loc şi cu sprijinul 
colaboratorilor şi sponsorilor, cărora primarul 
comunei a ţinut să le mulţumească public că i-au 
fost alături în acest demers. Pe scenă au urcat 
formaţii şi solişti care au adus, în faţa publicului 
numeros, cântecul şi dansul popular românesc, 
asigurând voia bună şi atmosfera de petrecere. 
Programul artistic a ţinut pâna la ora 3.00 
dimineaţa. Au cantat: ION DRĂGAN, LIVIU 
PUŞTIU, VIOLETA CONSTANTIN, RODICA 
MITRAN, LORENNA, OANA RADU. Atmosfera s-a 
încins când pe scena a urcat ALEXANDRA 
UNGUREANU. Spectacolul a fost incendiar. 

Nu a lipsit nici superbul foc de artificii care a 
durat timp de 15 minute. De la această 
sărbătoare nu a lipsit tradiționala tombolă 


LUCIAN ZGREABĂN 


0744 36 3487. 

pregătită pentru cetăţenii comunei cu peste 150 
de premii: maşini de tocat, filtre de cafea, plăci de 
păr, cuptoare cu microunde, cântare de 
bucătărie, aspirator, aragaz, frigider, plasmă etc. 


PANESCU ONE. 
A CONSTANTIN 


„GONSTANTIN CONSTARIIIN 


DIN CĂ GHEORGHE 

. MECHROM INDUSTRY S.R.L. 
. DIAPLAST PRODUCTION S.R.L. 
. METALIMPEX ROMANIA S.R.L. 


. DOLO TRANS OLIMP S.R.L. 
. TRAMET INDUSTRY S.R.L. 
+. NOVARES AUTOMOTIVE ROMANIA S.R.L. 


. RETIRO S.A. 

.« CMCC SCHIMPF SPEDITION ROMANIA S.R.L. 
. LIDYA WALNUTS S.R.L. 

. VEL AMBALAJE S.R.L. 

. TITANIC GRUP S.R.L. 

. ALEXIM 92 S.R.L. 

. AUTO GENERAL MOTOR S.A. 

. PROFEX UNICO S.R.L. 

. TERRAKAMIC S.R.L. 

+ ANA TRACT & SIF S.R.L. 

« ANDICOM CATY 2003 S.R.L. 

« ARES AMMAN BUSINESS S.R.L. 
. VALNAR SHOW S.R.L. 

+ GREBO 2003 S.R.L. 

. PGC GALVAN PRODUCT S.R.L. 


LUPU MARIN 
PETRE JAN 
CONSUMCOOP MARACINENI 


S.C. 
S.C. 
S.C. 
S.C.ART AUTO GOLD S.R-1= 


GEORGINIO GROUP S.R.L. 
MUNTENIA ROOFS S.R.L. 
MESI DANNY DAY S.R.L. 

Cât cântărește o rugăciune?! 


Femeie îmbrăcată zdrențuit, umilă, 

Ce-avea privirea stinsă, a unui om învins, 

Intră în băcănie și se adresă docilă 

Lui John-patronul mândru, cu multe treburi prins. 


Explică liniștită că soțu-i grav bolnav, 

Nu poate să muncească, că au șapte copii 
Și duc lipsă de hrană - un lucru foarte grav. 
“N-ai cont, hai pleacă și nu mai șovăi!” 


Presată de nevoi și griji, insistă: 

“Vă voi aduce banii cât de curând posibil!” 
Lângă cântar, un alt client asistă 

Și face un pas în față: “- Platesc eu, fiți amabil!” 


“Ai lista cu ce vrei, hai pune-o pe cântar! 
In contul greutăţii, eu alimente-ţi dau!” 
Cu capu-n jos, femeia scrise pe un ziar 
CEVA, eliberând oftatul săracilor ce n-au. 


Cântarul brusc coboară și a rămas pe loc. 
Uimit, John se întoarce și zice plin de răutate: 
“Nu pot să cred, atâtea alimente, bănet deloc!” 
Nelămurit se uită pe listă, mormăind în șoapte. 


Pe ziar era o rugăciune care suna așa: 

“Te rog Doamne lisuse, Tu ne cunoști mai bine, 
Nevoile și toate, le las în grija Ta. 

Iți mulțumesc din suflet și mă încred în Tine!” 


Clientul făcu plata cu 50 de dolari. 
A meritat efortul, e facere de bine. 
lar John găsi stricat cântarul și cu ochii mari 
Abia acu'-nţelese ce-nseamnă o rugăciune! 


Psalmul 69.13 
Mariana PANESCU 

TABĂRA DE VARĂ CU PARTICIPARE INT 


În perioada 1-6 iulie 2019 s-a 
desfăşurat pe raza comunei 
ărăcineni „labăra de vară cu 
participare internaţională - LET'S BE 
CREATIVE ON HOLIDAY!” - pictură pe 
sticlă şi artă decorativă, la iniţiativa 
dlui primar Nicolae Liviu Dascălu. 
Activităţile au fost desfăşurate în 
parteneriat cu Liceul Tehnologic Nr. 7 
Şi Centrul de zi „Albă-ca-Zăpada şi cei 
60 de pitici”, din Mărăcineni. 


La programul taberei a participat un 
număr de 72 de elevi de la Liceul 
Tehnologic Nr. 1, Mărăcineni, Şcoala 
Gimnazială „Gheorghe Mocanu”, 
Rociu, judeţul Argeş,Şcoala 
Gimnazială Făcăeni, judeţul Ialomiţa, 
Şcoala Gimnazială Ciugud, judeţu 
Alba, Şcoala Gimnazială „Florea Julea”, 
comuna Negrileşti, judeţul Galaţi, din 
satul Slobozia-Duşca, Raionu 
Criuleni, Republica MOLDOVA, 
regiunea Arandjelovac - SERBIA şi 
regiunea Jogeva - ESTONIA. 


Tabăra a inclus următoarele ateliere: 
pictură pe sticlă; tehnica şerveţelului, 
borcane decorative şi pictură pe 


linguri de lemn. Di inine aa, eleni 5. -au 
împărţit în grupe şi au participat la 
atelierele de creaţie, în timpul 
desfăşurării taberei realizând, pe 
rând, lucrări la toate cele patru centre 
de lucru. Acestea au fost organizate 
într-o expoziţie în ultima zi de tabără. 
După-amiază, au fost organizate 
vizite la Grădina Zoologică din Piteşti, 
la Muzeul Viticulturii şi Pomiculturii 
din Goleşti, au fost vizionate filme şi 
s-au organizat activităţi sportive. 
E 

Serile s-au încheiat cu prezentarea 
pe rând a celor patru ţări participante. 
Au fost vizionate filmuleţe despre 
fiecare regiune, s-au prezentat 
costume şi cântece populare, tradiţii 
şi obiceiuri din fiecare ţară.S-au 
învăţat melodii în limba română şi 
dansuri populare româneşti, dar şi 
dansuri specifice altor ţări. În ultima 
seară a fost organizat un frumos foc 
de tabără, cu dans, tort şi lansare de 
lampioane. Cu toţii au petrecut 
momente de neuitat. 

Copiii au avut parte de o atmosferă 
prietenoasă, într- un spaţiu generos şi 
modern, alături de cadre didactice 


ERNAŢIONALĂ 
EDIŢIA a V-a 


foarte bine pregătite, având 
competenţe lingvistice de limba 
engleză, cu abilităţi de relaţionare 
interumană şi experienţă în lucrul cu 
copiii. 

Socializarea, obiectivul principal al 
taberei, s-a realizat în fiecare 
moment. S-a comunicat în limba 
română, dar şi în limba engleză, s-au 


învăţat cuvinte şi expresii într-o limbă 


străină, au fost respectate reguli, s-au 
făcut propuneri, au devenit mai 
prietenoşi şi mai încrezători în forţele 


proprii. 


00000000” E 
Când tabăra a ajuns la final, toţi copiii 
au primit medalii, diplome şi cadouri 
care să le amintească de zilele 
petrecute la Mărăcineni, iar cele mai 
frumoase lucrări au fost premiate. 


Prin activităţile realizate, proiectul şi- 
a atins scopul acela ca această tabără 
să ducă la eliminarea graniţelor dintre 
ţări, la închegarea unor relaţii de 
colaborare cu alte şcoli din ţară şi din 
străinătate, realizând astfel un cadru 
atractiv de învăţare, cunoaştere şi 
formare pentru elevi. A fost o 
experienţă plăcută pentru toţi 
deopotrivă, copii sau adulţi. 


